# TEHNIČNE SPECIFIKACIJE JAVNEGA NAROČILA ZA DOBAVO

# MANJŠEGA VOZILA ZA GAŠENJE GOZDNIH POŽAROV GVGP-1 ZA PGD RAKITOVEC

# TEHNIČNE KARAKTERISTIKE PODVOZJA

Da se bo ponudba štela za pravilno mora ponujeno gasilsko vozilo izpolnjevati naslednje tehnične zahteve:

**Splošne zahteve glede vozila:**

1. Višina: največ 1900 mm

2. Dolžina: največ 5350 mm

3. Širina: največ 1900 mm

4. Medosna razdalja: največ 3100 mm

5. Največja dovoljena skupna masa: največ 3500 kg

6. Barva vozila: bela

7. Najmanjša razdalja vozila od tal: 280 mm

8. Premagovanje vzpona: najmanj 35°

9. Prednji vstopni kot: najmanj 25°

10. Vzvratni vstopni kot: najmanj 20°

11. Pogon:4 x 4 - možnost preklopa med dvo in štirikolesni pogonom

12. Moč motorja: od 105 kW do 115 kW

13. Menjalnik: 6 stopenjski ročni

14. Kabina: dvojna za 1+4 osebe

15. Vrata: 4

16. Pnevmatike: ojačane pnevmatike primerne za obremenitev vozila ter izven cestno vožnjo

17. Platišča: kovinska

**Ostale zahteve vezane na vozilo:**

1. Dizel motor EURO 6.
2. Dvojna pritrdilna mesta za vleko vozila - spredaj in zadaj.
3. Homologirana vlečna kljuka zadaj z ustreznim električnim priključkom
4. Rezervno kolo enake velikosti.
5. Osnovna oprema (prva pomoč, varnostni trikotnik, komplet žarnic, orodje za motor vozila in šasije, dvigalka)
6. Sistem za pomoč pri parkiranju zadaj
7. Stranske letvice za zaščito vrat

# TEHNIČNI OPIS NADGRADNJE VOZILA

Da se bo ponudba štela za pravilno mora nadgradnja ponujenega gasilskega vozila izpolnjevati naslednje tehnične zahteve:

**2.1 Nadgradnja**

Nadgradnja tovornega dela naj bo sodobnega dizajna, v celoti izdelana iz nerjavečih materialov. Nameščena mora biti na ohišju tovornega prostora. Izvedena mora biti tako, da je torzijska odpornost in z njo povezana deformacija čim manjša.

Tovorni prostor se dodatno zaščiti in obdela s pohodno AL rebrasto pločevino zalito s tesnilno maso.

Izdela se nadgradnja odprtega sistema z zgornjim odprtim delom ter spodnjim zaprtim delom. V spodnjem zaprtem delu se namesti dostavljena oprema z strani naročnika, ter se namesti rezervoar za vodo. V zgornjem delu nadgradnje se namesti na zadnji del kesona VT črpalka z navijakom ter nadzorno ploščo, na prednji del pa oprema katero dostavi in določi naročnik.

V kabini se namesto zadnjega sredinskega sedeža izdela pritrdišča in namesti 2x IDA.

**2.2. Rezervoar za vodo**

Rezervoar za vodo se nahaja v spodnjem delu nadgradnje in je prečno nameščen takoj za potniško kabino. Izdelan naj bo iz poliestra ojačanega z steklenimi vlakni z volumnom 400-600 l vode (določitev max količine vode po preračunu teže podvozja). V notranjosti se izdelajo prečne pregrade, ki preprečujejo valovanje vode. Rezervoar mora biti opremljen s prelivom z iztokom pod nivo šasije z vsemi potrebnimi priključki ter odprtino za čiščenje z prelivom.

Polnilni cevovod C naj se nahaja iz leve in desne strani in je opremljen z ventilom na zasun in slepo matico na verižici.

Rezervoar mora biti opremljen z nivokazom vode.

**2.3 Črpalka za vodo**

Visokotlačna batna črpalka mora biti minimalne kapacitete 135lit/50bar in se vgradi v nadgradnjo. Gnana mora biti preko lastnega pogonskega bencinskega agregata. Omogočeno mora biti enostavno preverjanje nivoja goriva v rezervoarju pogonskega agregata. Zagon agregata mora biti elektronski in ročni. Izdela se dodatni visokotlačni D izliv.

Armaturna plošča mora biti sodobnega dizajna s kompletom merilnih instrumentov in vklopnih ročic in primerno osvetljena. Vsi ventili morajo biti opremljeni z zapiralom.

Črpalka mora imeti:

1x zaporni ventil za dotok vode na navijak

1x stikalo - komandna ročica za navijanje navijaka

1x stikalo za vklop zunanjih osvetljevalnih luči

1x elektronski nivokaz nivoja vode

1x priključek za izpiranje

možnost izpraznitve vode v zimskem času

Črpalka mora imeti nameščen povezovalni - amortizacijski sistem med rezervoarjem in črpalko

Črpalko se vgradi tako, da dopušča enostaven, nemoten dostop za primer servisiranja in vzdrževanja. Črpalka mora imeti mehansko krmiljenje

**2.4 Navijak**

Cev na navijaku mora biti pritrjena s hitrimi pocinkanimi spojkami tako, da omogoča podaljšanje in priklop na druga vozila. Na koncu cevi mora biti nameščena spojka, ki ustreza priklopu visokotlačnih ročnikov. Ta sistem mora omogočati nadaljnjo podaljševanje navijaka. Na koncu cevi mora biti na nameščen visokotlačni ročnik.

Ročica za vklop navijanja visokotlačne cevi na navijak mora biti nameščena v bližini navijaka. Pogon navijaka je hidravlični. Navijak mora biti vgrajen na zadnjem delu vozila (mesto optimalne vgradnje določi proizvajalec). Dolžina armirane tanko stenske negorljive cevi s premerom ø 16 mm mora biti dolga min 150m.

**2.2.5 Gasilsko –reševalna oprema**

Izbrani nad graditelj mora v nadgradnjo vgraditi spodaj našteto opremo. Oprema ni predmet javnega naročila in jo dobavi naročnik.

|  |  |  |
| --- | --- | --- |
| ZAP. ŠT. | NAZIV OPREME | KOLIČINA |
| **1** | **Osebna zaščitna oprema** |  |
|  | Komplet IDA Drager | 2 kos |
|  | Gasilski pas EN358, DIN 14927 | 2 kos |
|  |  |  |
| **2** | **Gasilna oprema** |  |
|  | Gasilnik S6 | 1 kos |
|  | Naprtnjača z ročnikom | 2 kos |
|  | Požarna metla | 2 kos |
|  |  |  |
| **3** | **Cevi, armature, pribor** |  |
|  | Tlačna cev C 15m | 1 kos |
|  | Ključ za nadzemni hidrant | 1 kos |
|  | Ključ za podzemni hidrant | 1 kos |
|  | Hidrantni nastavek | 1 kos |
|  | Prehodna spojka B/C | 1 kos |
|  | Prehodna spojka C/D | 1 kos |
|  |  |  |
| **4** | **Sanitetni pribor** |  |
|  | Kovček s prvo pomočjo | 1 kos |
|  |  |  |
|  |  |  |
|  |  |  |
|  |  |  |
|  |  |  |
| **5** | **Osvetlitev, signalizacija in zveze** |  |
|  | Ročna svetilka | 2 kos |
|  | Ročna radio postaja z radijskim odajnikom sprejemnikom | 2 kos |
|  |  |  |
| **6** | **Delovne priprave in oprema** |  |
|  | Izpihovalnik | 2 kos |
|  | Motorna žaga | 1 kos |
|  | Rezervna veriga za motorno žago | 1 kos |
|  | Orodje za motorno žago | 1 kos |
|  |  |  |
| **7** | **Ročno orodje in merilne naprave** |  |
|  | Lopata | 1 kos |
|  | Sekira drvarska | 1 kos |
|  | Kramp | 1 kos |
|  |  |  |
|  |  |  |
| **8** | **Posebna in dodatna oprema** |  |
|  | Kombinirana kantica za motorno žago (Gorivo 5 L/olje 3 L) s cevjo za nalivanje | 1 kos |
|  | Posoda za gorivo 5 L | 1 kos |
|  |  |  |
|  |  |  |

**2.6. Elektro oprema in signalizacija**

* + Vsa elektro oprema in signalne naprave morajo biti v skladu s cestno prometnimi predpisi v Republiki Sloveniji ter predpisi GZS. Vse luči morajo biti ustrezno zaščitene proti mehanskim poškodbam.
  + Elektro instalacija nadgradnje mora biti popolnoma ločena od osnovne instalacije. Zaradi dodatnih električnih porabnikov je potrebno predvideti povečano moč oskrbe z elektriko.
  + Elektro instalacija mora biti vodena tako, da je zaščitena pred prahom, vodo ter mehanskimi poškodbami.
  + Signalizacija vozila na nujni vožnji naj bo izvedena z nizkim LED modrim okroglimi lučmi z zaščito, montiranim na strehi kabine. Na zadnji del nadgradnje se vgradijo dve izmenično utripajoči modri LED bliskavici. V masko vozila so vgrajene tudi modre izmenične utripajoče LED bliskavice, vgrajene tako, da sta dobro vidni v vzvratnem ogledalu voznikov, ki vozijo pred intervencijskim vozilom (mesto in razporeditev bliskavic se določi naknadno v dogovoru z naročnikom).
  + Vozilo naj ima tudi vgrajeno opozorilno zvočno napravo (sireno) za vozila na nujni vožnji.
  + V kabini se vgradi mobilna radijska postaja z anteno sistema ZARE, z originalnim vgradnim nosilcem in ločeno pogovorno konzolo na zadnji komandni plošči. Ločeno konzolo sestavlja mikrofon, zvočnik, ter elektronika s stikalom za jakost zvoka ter vklop in izklop sistema na zadnji komandni plošči.
  + Vgradi se elektronski ojačevalec za sirene s petimi različnimi zvočnimi signali, HORN in MANUAL, megafonom in stikali za upravljanje s sistemom za zvočne in svetlobne signale - modre luči, izmenično utripajoče dolge bele luči
  + Na zadnji levi del tovornega prostora se namesti vtičnico za polnjenje akumulatorjev.
  + Ob prevzemu mora biti podana tudi vsa dokumentacija in shema elektro napeljave vozila.

**2.7. Barvanje in označevanje**

* + Izvede se kompletno barvanje vozila v gasilko barvo RAL 3000,
  + Nad kolesi mora biti označen pritisk zračnic v barih.
  + Vozilo mora imeti vse napise in oznake, ki jih predvideva tipizacija GZS.
  + Vozilo naj ima za boljšo vidljivost nalepljene kvalitetne odsevne trakove v beli ali rumeni barvi. Oblikovanje predlaga izbrani ponudnik in v ta namen predloži ustrezno risbo ali sliko vozila. Za končno obliko trakov se ponudnik posvetuje z naročnikom.
  + Izvede se tudi barvanje podvozja v zaščitno barvo

**2.8. Predelava podvozja, dvig skupne mase vozila na 3500 kg**

* Na vozilu se odstrani original vzmetenje avtomobila ter se ga nadomesti z novim setom vzmeti, kateri bo povišal nosilnost vozila na skupno maso 3500 kg, ter se uredi vsa potrebna homologacija
* Prednji odbijač se zamenja z Alu odbijačem v katerem so vgrajene led dolge luči ter vitel z sintetično vrvjo z minimalno močjo vleke 4000 kg
* Zadnji odbijač se zamenja z novim Alu odbijačem z vgrajenimi dodatnimi led lučmi za lažjo vzvratno vožnjo
* Na vozilo se namestijo nova večja platišča(R 17 col) z pnevmatikami primernimi za izven cestno vožnjo(265/70-17), katera bodo vozilu omogočala boljši oprijem in stabilnost vozila
* Namesti se kompletna zaščita podvozja iz Alu pločevine
* Na vozilo se namestijo dodatne obrobe blatnikov

**2.9. Homologacija in tipizacija**

Ponudnik mora pred predajo gasilskega vozila naročniku opraviti drugostopenjsko homologacijo in pregled vozila pri komisiji Gasilske zveze Slovenije, katera potrdi, da gasilsko vozilo ustreza tipizaciji vozila GVGP-1.

Naročnik zahteva za ponujeno gasilsko vozilo naslednje garancijske roke:

- splošna garancija za vozilo 2 leti ali več,

- garancija za nadgradnjo, pogonske sklope in vso vgrajeno opremo 2 leti ali več,

- garancija proti koroziji 5 let ali več.

Ponudnik lahko ponudi daljše garancijske roke od zahtevanih, ne more pa ponuditi krajših garancijskih rokov od zahtevanih.

Garancijski roki začnejo teči z dnem dokončnega in uspešnega prevzema gasilskega vozila s strani naročnika.

Ponudnik mora v ponudbi predložiti:

- tehnično risbo vozila z označenimi glavnimi merami (dolžina, širina, višina, medosje, izstopni koti) ter osnovnimi podatki o vozilu,

- načrte razporeda opreme v nadgradnji v treh pogledih: levem, desnem in tloris pogledu, ter pogledu zadnje strani vozila,

- načrt oziroma predlog lepljenja odsevnih trakov.

- ponudnik mora ob prevzemu zagotoviti in predložiti vso dokumentacijo v zvezi z vozilom, opremo in vgrajenimi komponentami, vključno z navodili in elektro shemo predelave.

- ponudnik mora zagotoviti tudi začetno brezplačno šolanje oz. izobraževanje za uporabnike.

Vozilo mora biti opremljeno s svetili in signalizacijo v skladu s cestno prometnimi predpisi, ki veljajo v Republiki Sloveniji

Optimalen razpored opreme določi ponudnik. Ponujena oprema mora biti tovarniško nova in v skladu z predpisi GZS.

Da se bo ponudba štela za pravilno mora nadgradnja ponujenega gasilskega vozila izpolnjevati naslednje tehnične zahteve:

- Nadgradnja naj bo nameščena na ohišju tovornega prostora, kar ji omogoča torzijsko odpornost na deformacije.

- Nadgradnja naj ne bo širša od kabine ter naj bo sodobnega dizajna. Morebitno višinsko razliko med višino kabine in nadgradnje se nadomesti s spojlerjem ali podaljškom nadgradnje.

- Nosilna konstrukcija je izdelana iz alu profilov, vijačno povezanih v stabilno konstrukcijo ter zaprta z aluminijasto pločevino.

- Pregradne stene, police in predali so iz lahke aluminijaste pločevine.

- Vsi zunanji robovi ter vogali nadgradnje so zaokroženi v »radijusu« oz. stilu kabine.

- Vsa pritrdišča morajo biti označena s simbolično odsevno nalepko opreme (glede končne oblike nadgradnje se izbrani ponudnik posvetuje z naročnikom. Naročnik mora predhodno potrditi obliko in izvedbo nadgradnje na pobudo nad graditelja).

|  |  |  |
| --- | --- | --- |
| Kraj: |  | Ime in priimek odgovorne osebe ponudnika: |
| Datum: | Žig | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Podpis odgovorne osebe ponudnika |